Bidestveanîna mafên neteweyî 
yên gelê Kurd di çarçoveya 

îranek Demokratîk û Federalî de 
Hejmar: 76 


30’ê Çiriya Paşîn 
Buha: 150 Tûmen 


Rojnameya panzdehrojî ya siyasî, çandî û giştî 



Kazim Darabî, Terorîstê Mîkonosê 8’ê Desamberê Tê Azadkirin 
Li gorî Ajansa Iranpress, Kazim Darabî yek ji terorîstên Mîkonosê piştî 
15 salan hepsê dê roja 8'ê Desamberê, bi dewleta îranê re bê tehwîl dayîn 
û çend salên mayî yên zîndana xwe dê li îranê de biciedîne. Ew bi tawana 
terora Dr. Seîd Şerefkendî, Sekreterê Giştî yê PDK îranê û hevalên wî bi 
hepsa dayîm hatibû mehkûm kirin. Dadgeha Mîkonosê çar kes ji rayedarên 
Payebilind yên rejîma îranê (Xamineyî, Refsencanî, Felahiyan û Wilayetî) 
wekî darêjer û amilên eslî yên terorê da nasandin. Lê gelo ew rayedarên 
tawanbar û terorîst yên rejîma îranê piştî azadbûna Darabî ji zîndana 
Almanê, dê wî zîndanî bikin yan pêşwazî? Bêşik dê ji wî wekî qehreman 
bihê pêşwazîkirin. 

Partiya Demokrat ya Kurdistana îranê diweşîne 


Li Benda Girtiyên 
Siyasî Ên Girtîgeha 
Urmiyê Çi Dibore? 



Banga Hevbeş A 
PDK-Bakur, PWD Û 
PSK 


W 


Bûkên Ku Hêj 
Keç în 



Bîranîna 
Ehmet Kaya 



Sînem Bedirxan: 

“Bo Zimanê 
Standard Hêj Zû Ye” 




Bush: Konferansa Anapolîsê Destpêka 
Pêvajoya Aşîtiya Rojhilata Navîn E 


K onferansa 

aşîtiya Rojhilata 
Navîn li 
Anapolîsa 

Dewletên Yekbûyî yên 
Amerîkayê bi axaftina 
Serokê DYAyê George 
Bush destpê kir. 

Bush di destpêka 
axaftina xwe de bal 
kişand ser dijwariyên 
pêvajoyajihevhatina 
Filistîn û Îsraîlê û rola 
erênî a Mehmûd Ebas û 
Serokwezîrê Îsraîlê Ehud 
Olmert di vê pêvajoyê 
de, ji wan pîroz kirbilind 
nirxand. 


Bush wisa got: "Filistînî xwedî qabîlîyetek mezin in. Ew dixwazin wê qabîlîyeta xwe ji bo pêseroja 
zarokên xwe bikar bînin. Zarokên Îsraîlê jî êdî naxwazin di rêyên dibistanan de bi bombeyan bên 
kuştin. Ew jî dixwazin dewleta wan li herêmê bê naskirin. Em dizanin ku rêya aşîtiyê hêsan nîne û 
hêsan jî nebe. Jixwe serokên li vir jî dixwazin li ser dijwarîyên di rêya pêvajoya aşîtiyê de rawestin û 
nîqaşan bikin." 

Bush wisa berdewam kir: "Armanca me ne ew e ku em li vir peymanek îmze bikin, lê em pêvajoyek 
dîrokî didin destpêkirin. Li gor nêrîna hinek kesan, ev dem dama aşîtiyê nîne, lê ez cuda difikirim. Ev 
dem dema aşîtiyê ye. Ebas, ji bo dewleta xwe bibiryar e. Flerdu alî jî li dijî terorîzmê ne. Divê qedera 
Rojhilata Navîn nekeve destê radîkalan. Yên radîkal dixwazin gelê Filistînê di tariyê de bijî. Li dijî vê 
yekê, Ebas alternatîfek pêşkêşî gelê xwe dike." 

Hêjayê gotinê ye ku heyetên Filistîn û Îsraîlê ji bo çêkirina çarçoveyekê bo pêvajoya lihevhatinê, di 
nava danûstanan de ne. 


3 Hêzên Kurdî Ên Neyarên Rejîma Komara 
Îslamî Li Hev Civiyan 



R oja pêncşem, 29J.1.2007'an 
Şandeke PDK îranê bi 
serperiştiya rêzdar 


Mihemednezîf Qadirî, endamê 
Deftera Siyasî, Loqman Mêhfer, 
endamê Komîteya Navendî û Irfan 
Rehnimûn endamê Ravêjkar yê 
Komîteya Navendî ya PDK îranê gihîşte 
baregeha navendî ya Komeleya 
Şoreşvan ya Zehmetkêşên Kurdistana 
Iranê û ji aliyê Ebûbekr Muderisî, 
endamê Deftera Siyasî û beşek ji 
endamên Komîteya Navendî ve bi germî 
hatin pêşwazîkirin. 

Di vê civînê de ku Husên 
Yezdanpenah, Cihgirê Serokê Partiya 
Azadiya Kurdistanê jî beşdar bû, her 3 aliyan bi hûrî û berfirehî rewşa herêma Rojhjlata Navîn, îran û 
Kurdistanê nirxandin. Di civîna han a sê qolî de li ser bihêzkirina Kongreya Neteweyên îrana Federal tekez 
hate kirin û her sê alî li ser gotûbêj û alîkariya zêdetir a navbera partiyên Kurdî ên neyarên rejîma Komara 
Îslamî a îranê rawestiyan û li ser vê baweriyê bûn ku îran li hember derwazayê guhertinên çarenivîssaz de 
ye û hewce dike ku hêzên kurdî bi bernemeyeke siyasî a ron û zelal xwe ji bo wan guhertinên 
neçavnihêrkirî amade bikin. 

Çewaşekariyek Din A Taqima Mela Hesen Restigar 
Derbarê Bîroya Nûneriya PDK îranê Li Hewlêrê 


P iştî vê çendê ku Taqima Mela 
Hesen Restigar bi fermî xwe ji 
rêzaba PDK îranê dûr xist, nûnerê 

Hikûmeta Herêma Kurdistanê, ji bo 
aramkirina rewşê gellek alîkarî kirin û 
piştî heyamekê ji taqima cudabûyî re 
ragehand ku bîroya partiyê li Hewlêrê a 
PDK îranê ye û divêt ew cih bihê 
betalkirin. Lê partiyê ji ber sedemên 

mirovî ên pirsgirêkê û arîşeyên xwendina 
zarokên yek ji berpirsiyarên taqima 

veqetiyayî, hêla ku ji bo heyamek demkî 
li wir bimînin. 

Lê mixabin girûpa han li cihekê rê û cih 
ji xwe re xweş kir ku tu pêwendiyek bi 
wan ve nebû. Piştî derbazbûna 10 

mehan, çend caran ji wan re hate 
sipartin ku wî cihî betal bikin, ji bo ku 
malbata nûnerê partiyê li wir cihgir bibe. 
Lê taqima Mela Hesen bersiva wê 
daxwazê ned, lewra em neçar man 
şikayeta xwe bibin cem Hikûmeta 

Herêmê. Ji bo bersivdan bi wê daxwaza 
qanûnî a PDK îranê, piştî vê yekê ku 
çend caran Hêzên Asayişa Hewlêrê bi 



wan îlan kirin ku cihê han vala bikin û 
heta demek jî ji wan re diyarî kirin, lê 
piştî bersivdana wan bi wê daxwazê, roja 
12.11.2007'an, ew neçar man ew mala 
PDK îranê bi wan bidin betalkirin. 

Di vê derheqê de Taqima Mela Hesen 
wek pîşeyek herdemî a xwe ketne ka 
badan û kiryarên xapînî. Ewa ku cihê 
baldanê ye ev e ku wê taqimê di 
daxuyaniyên xwe de wisa didin xuyakirin 
ku betalkirina ew mala PDK îranê ji aliyê 


girûpa han ve, pêwendî bi serdana vê 
dawiyê a Deftera Siyasî a PDK îranê ji bo 
Mekteba Siyasî a PDK îranê ve heye. Eva 
di demekê de ye ku gellek zûtir ji wê 
serdanê, biryara valakirina wê malê 
hatibû dayîn û karbidestên Hikûmeta 
Herêma Kurdistanê jî ji wê rastiyê 
agahdar in. 

Her çend em û hinek xelkê din ji nêzîk 
ve agahdarê rewşa vê taqimê ne, dizanin 
ku ew car caran ji bo veşartina 
pirsgirêkên hundirîn ên xwe kêşeyekê 
difiroşine partiyê, ji bo ku bala xelkê ji bo 
aliyekî din rabikêşin û bi vî awayî wan 
hevgirtî bikin û ji aliyek din dijberî û 
rikeberiya xwe derheq Partiya Demokrat 
nû bikin. Lê çêtir ewa ye ku li cihê wan 
karane û tawanbarkirina Hikûmeta 
Herêma Kurdistanê û xelkê din bi 
merema peçavtina encama bixisar ya 
kiryarekê ku berevajî qazanc û 
berjewendiyên Partiya Demokrat, gelê 
Kurd û heta wan bixwe jî ye, bixwe de 
biçin û vê rastiyê qebûl bikin ku ew ne 
Partiya Demokrat in û hemû tişteke 
Partiya Demokrat li gor hemû yasa û 
usûla wan bixwe ve nagire xwe. 

Partiya Demokrat a Kurdistana îranê 
Komîsyona Çapemenî 
14 . 11.2007 


Şandeke PDK îranê Seredana Cîgirê 
Serokê Herêma Kurdistanê Kir 


Nûnerê PDK îranê, Seredana 
Wezareta Karê Derve Ya 
Amerîkayê Kir 


L i gor 

agahiyên 
Navenda 
Nûçeyan ya PKD 
îranê, roja 
21.11.2007'an, 
şandeke PDK 
îranê ku 

pêkhatibû ji 
birêzan Mistefa 
Hicrî, Sekreterê 
Giştî, 

Mihemednezîf 
Qadirî, endamê 
Deftera Siyasî, 

Seyîdbirahîm 
Haşimî û 
Ehmed 
Rehîmî, 

endamê Komîteya 

Navendî ya PDK îranê, bi armanca bixêrhatinkirin ji birêz Kosret Resûl Elî, Cîgirê 
Serokê Herêma Kurdistanê ku heyamekê berî niha li welatê Amerîkayê de neştergerî 
jê re hatibû kirin, seredana binekeya Deftera Siyasî a Yekîtiya Nîştimanî a Kurdistanê 
kir. Şanda PDK îranê di vê seredanê de kêfxweşiya xwe derheq serkevtîbûna 
neştergeriya navhatî eyan kir û hêviya saxlemiyê ji bo navhatî xwest. 

Di dawiyê de birêz Kosret Resûl, kêfxweşî û destxweşiya xwe bona vê seredanê 
pêşkêşî şanda partiyê kir. 



Navendî û Erfan Rehnimûn endamê Şêwirmend ê Komîteya 



Birêz Şerîf Bêhrûz, nûnerê PDK îranê li 
Amerîkayê, roja 13.11.2007'an, seredana 
Wezareta Karê Derve ya Amerîkayê kir ku 
ji aliyê xatûna "Kate A. Laurie" u "Sani 
Sadaghiani", li beşa taybet bi îranê di 
Wezareta Derve de hate pêşwazîkirin. 

Nûnerê PDK îranê di hevdîtina xwe de 
zêdebarê îşarekirin bi dîroka hilbijartinên 
demokratîk ên di nava PDK îranê, bûyerên 
navxweyî ên çend salên borî, hatine 
serkara rêberên nû di partiyê de, guhertin 
di siyaset, helwest û bîr û hizrên PDK 
îranê û ... anî berbas. 

Her wiha "Kate", nûnera beşa Mafê 
Mirovan a Wezareta Derve a Amerîkayê 
bas li ser rewşa mafê mirovan li îranê kir. 
Wê her wiha keyfxweşiya xwe derheq 
hevkariya PDK îranê di vê derbarê de 
eşkere kir. 

Li Benda Girtiyên Siyasî Ên Girtîgeha 
Urmiyê Çi Dibore 


Azad Kurdî 

azadkurdi@hotmail.com 

G irtiyê/a siyasî keseke/î hişyar û 
şoreşvan e ku di girtîgehê hatiye 
ragirtin an hatiye binçavkirin, tenê 

bi vê sedemê ku li bîr û raman û kiryara 
wî/ê ji aliyê rayedaran ve wekî curek 
serkêşî, nerazîbûn û gefxwarin li dijî 
rêveberên welat fêmkirin û têgihîştinek 
xirab hatiye kirin. 

Li gorî agahiyên rêxistinên parêzarên 
mafên mirovan li îranê, nêzîk 3500 
girtiyên siyasî û ramanê di girtîgehên 
rejîmê de ne ku ji bo salên dûr û dirêj 
hatine mehkûmkirin û tu hêvî û ronîyek ji 
bo azadî û serbestberbûna xwe nabînin. 
Hinek ji wan girtiyan bi salan e bêy vê 
çendê ku agahdarê tawan û sûçekê bibin 
ku encam dabin, li girtîxaneyan rojên 
giran û jiyanek dijwar derbas dikin. 
Serbarê vê çendê gellek ji girtiyên siyasî 
li îranê bi sedema pirsgirêk û arîşeyên 
aborî şiyan û karîna girtina parêzarên 
taybet bixwe tu ninin an li mafê rewa ê 
xwe, yanî karîna girtina Parêzerek 
diyarîkirî (întisabî) ku piraniya wan ji 
aliyê dadgehan ve tên destnîşankirin û 
hewcehiya wan bi pere jî tune ye. Di 
warê hiqûqî de, dosyaya girtiyên siyasî li 
îranê pirsgirêkên cur bi cur hene ku ne di 
çarçoveya nivîsara me de ye, lê tenê em 
qala vê yekê bikin, di demekê de ku 
perwendeyên girtiyên siyasî ji Dadgehê 
re tê birin, şandin, Dadgeh ne tenê bi 
awayekî aşkera û bi beşdariya Heyeta 
Dozgeran birêve naçe, belkî dadwer ji bilî 
nexşê xwe yê rasterast tev rolekê dilîze û 
pirr caran bi zorê û neadîlane hemû 
cezayekê bi ser girtiyên siyasî disepîne. 
Di vê derbarê de mînak gellek in... . 

Lê em werin ser mijara xwe ya eslî, bila 
em bizanin ku li benda girtiyên siyasî ên 
girtîgeha Urmiyê çi dibore û diqewime? 

Li benda girtiyên siyasî ên Girtîgeha 
Urmiyê komek xortên xebatkar û 
berxweder ên siyasî hene ku bi sedema 
teslîmnebûn li hember desthilata 
kevneperestane a rejîma Komara Îslamî 
û biîsrarbûna wan li ser bîr û ramanên 
azadîxwazane bi awayekî berdewam û 
sîstematîk berbirûyê kosp û asteng, tund 
û tujî û givaşên ruhî û pîskolojîk dibin. 

Li gorî zanyariyên ku ji Girtîgeha Urmiyê 
gihîştine me, berpirsiyarên zîndanê di 
pîlan û hewildanek nemirovane a nû de, 
mijûlî belavkirina madeyên bêhişker - 
malwêranker - di nav girtiyên siyasî ên 
vê girtîxaneya Kurdistanê de ne, heta bi 
vî awayî xortên qehreman û berxweder 
ên têniyên azadiya tevgera rizgariya 



Berpirsiyarên Girtîgeha Urmiyê madeyên 
bêhişker di nav girtiyên siyasî ên vê 
girtîxaneya Kurdistanê de belav dikin... 
welatê me rastî derd û belaya 
malwêranker a tûşbûn bi madeyên hişber 
bikin. Komplo û bernameyek sîstematîk û 
nemirovane ku li mêj demê ye li piraniya 
bajarên îranê û nemaze li Kurdistanê 
teşene kiriye û tavaya civaka îran û 
Kurdistanê dagirtiye. Di vê navberê de 
her kes û malbatek bi awayekê tevî 
bandorên neyînî û pirsgirêkên kûr û 
mezin ên civakî, aborî û wd yên 
çavkanîgirtî ji vê berçavi(diyarde)ya 
bixeter rû bi rû ne. Berfirehiya diyardeya 
tûşbûn bi madeyên sirker yê bûye gef û 
tirseke mezin ji bo ser îranê. Bi awayekê 
ku hejmara kesên tûşbûyî bi madeyên 
hişber zêdetirî 10 milyon kesan tê 
texmînkirin. 

Biryara tûşkirina girtiyên siyasî ên 
Girtîxaneya Urmiyê di çarçoveya wê 
siyaseta qirêj tê meşandin û bi awayekî 
rasterast ji aliyê kirêgirtiyên rejîmê di 
zîndana han de tê piratîkkirin. Berevajî 
hemû girtîgehên cîhanê ku zîndan cihê 
elimandin, perwerdekirin û pêkanîna 
guhertinan li ser girtiyan e, reşçalên bixof 
ên rejîma Komara Îslamî yê bûne ciheke 
baş ji bo derêxistina girtiyan ji rêya rast 
û yek ji wan belavkirina madeyên hişber 
e. 

Midehê çend salan dibe ku li benda 
"mewad muxediriyan" û bendên din ên 
Girtîxaneya Navendî a bajarê^ Urmiyê 
wekî piraniya girtîgehên din ên îranê, bi 
sanahî û bêarîşe û asteng hemû cure 
madeyek sirker dest dikeve û karek 
hatiye kirin ku girtî bê kosp û berbend û 
ji rêyên herî rihet û hêsan ve wan 
madeyên mirokuj û fenaker bidest bixin 
û mifahê ji wan bistînin. 

Li Girtîgeha Urmiyê tenê ew beş(bend)a 
ku hêzên Komara Îslamî nekarîbûn nifûzî 
têde bikin û vê pîlanê têde bimeşînin, 


benda girtiyên siyasî bûye. Ji bo ku 
birêveberên zîndanê bikarin bi awayê 
herî baş û jêhatî û qasa herî zêde vê 
komployê piraktîze bikin, girtiyên siyasî 
birine nava benda "Mewad Muxediriyan" 
û hatin û çûna girtiyên van du bendane 
bo nav hevdu serbest kirine! Di halekê 
de ku beriya vê biryarê gellek kosp û 
asteng li pêşiya girtiyên siyasî ên Urmiyê 
û girtîgehên din ên îran û Kurdistanê 
hebûn û hene, lê ji bo birêveçûna 
komploya xwe a dijî mirovane hemû 
hêsankariyek tê kirin ku mirov bi vê 
kiryara wan pirr ecêbgirtî û matmayî 
dimîne! 

Piştî vê gava berpirsiyarên girtîgehê, 
zîndaniyên siyasî ên girtîxaneya Urmiyê ji 
bo xuyakirina kerb û nerazîbûna xwe li 
hember vî karî, gireva birçîbûnê 
lidarxistin. Li hember ev gava wêrekî û 
hişyarane a girtiyên siyasî, hêzên taybet 
li girtîgehê êrîşek hovane kirin ser 
girtiyên beşdarî gireva han an nerazîbûnê 
û çend kes ji girtiyên siyasî ji hepsa 
takekesî û "Qerentîneyê" hatine şandin. 

Bêguman armanca berpirsiyarên 
Girtîgeha Urmiyê ji nav birina vîn û 
îradeya hesînî û qahîm a girtiyên siyasî 
ye, heya bi vî awayî wan li hember 
xwestek û daxwazên wan teslîm bikin û 
mifaha nebaş û pîlangêrane ji kesayetiya 
bilind a civakî û mirovî a wan xortên 
meydana berxwedana azadîxwaziyê 
werbigirin. 

Li vir pirsek derdikeve holê, gelo 
serbarê parastina û berçavgirtina rê û 
cihên tund û dijwar ên taybet ji bo hatin 
û çûna nava girtîgehan û pirsên 
ewlekariyê ji bo xelkê û girtiyan bi giştî, 
çawa ye ku madeyên hişber bi vê qasa 
berfireh di nava girtî û bendên girtîgehan 
bi hêsan dest dikevin û di vê derbarê de 
tu gavek nahê avêtin daku jiyana girtiyan 
nekeve ber tirs û xeterê? 

Bersiva vê pirsê gellek ron û aşkera ye 
ku madeyên bêhişker bi hevahengî, 
alîkarî, agadarî û rênîşandayîna 
berpirsiyarên Girtîgeha Urmiyê û hemû 
hepsxaneyên din yên îran û Kurdistanê li 
hundirê zîndanê re tê hinartin û bi vî 
awayî armanc û merema gemar û 
dijminkarane a rayedarên rejîmê misoger 
dibin. 

Li hember wê karesata mezin û 
nemirovane a berpirsiyarên Girtîgeha 
Urmiyê û girtîxaneyên din ên îranê, 
pêwîst e di vê derheqê de hemû 
wijdanên hişyar û mirovdost û alîgirên 
heq û wekheviyê ji vê pîlanê bihên 
agahdarkirin û vê gava rûreşane a rejîma 
Komara Îslamî riswa û şermezar bikin û 
zêdetir bala raya giştî a cîhanê, kom û 
komeleyên mirovdost ên navneteweyî û 
rêxistinên parêzerên mafên mirovan 
bikîşnin bo ser vê karesata nemirovane û 
zêdetir bihê zelal û eşkerekirin. 






m 

Daxuyaniya Yekîtiya Xwendekarên Demokrat Ên 
Kurdistana îranê Bi Hinceta Nêzîkbûna Yekemîn 

Kongireya Xwe 


wendekarên azadîxwaz ên 
netewa Kurd! 

Di demekê de ku civaka me tevî 
guhertinên mezin û çarenivîssaz 
berbirû ye û sîstema desthilatxwaz û 
dîktatorî a Komara Îslamî a îranê ji heû 
demekê bêtir ji aliyê çîn û qatên cur bi cur 
ên civakê ve ketiye bin zext û givaşan û 
tevî berheqbûna siyasî û civakî berbirû 
bûye û di asta navneteweyî de jî ji her 
demekê bêtir hatiye dorpêçkirin û weke 
rejîmekî terorîst, olî û paşverû tê 
hesibandin. Di rewşeke wiha de hewce ye 
gişt çîn û qatên civakê hevdem û hevterîb 
tevî pêvajoya bûyer û egeran ber bi pêş 
bimeşin û xwe tevî wan rê bixin da ku di 
dema hewce de bikaribin bersivderê 
daxwazên siyasî, civakî û aborî ên welatê 
xwe bibin. Bi baldan bi vê yekê ku îro rojê 
yek ji basên germ û gurr ên bizavên civakî 
di hundirê welat de, bizava xwendekariya 
radîlak û pêkhateşikan e, her wiha bi 
baldan bi vê çendê ku xwendekar xwediyê 
şûn pêyek giring a civakî û siyasî di civakê 
de ye û pêşeroja civakê girêdayî bi 
bikaranîna şiyan û hêza wan e, lewra 



hewce tev tex û qatên din ên civakê seh bi 
berpirsiyariyê bikin û xwe ji bo berbirûbûn 
tevî pêşhatan amade bikin. 

Yekîtiya Xwendekarên Demokrat ên 
Kurdistana îranê, li encama komek 
hewcedariyên derheq xwendekarên Kurd 
bû ku hate avakirin û bi nêrînek rastmêze 
pê avêtiye nava çeper û xebatê û li dijî zilm 


û zordarî, nezanî û vegerandina bihayên 
mirovî ên ji dest çûyî dixebite. îro rojê piştî 
wê çendê ku hejmareke berçav ji 
xwendekarên azadîxwaz ên Kurd di refa 
saziya han de dest bi tekoşîn û xebatê 
kirine, ji aliyekê bona cihgirkirina 
perensîpên demokratîk û ji aliyekê din ve 
bona amadekirina xwe ji bo berbirûbûn tevî 
pêşhatên pêşerojê, her wiha di pêxema 
bihêzkirina vê rêxistinê û danîna 
mekanîzma derheq çawaniya tevgeriyan bi 
bûyeran û teorîzekirina daxwazên bizava 
xwendekarî a Kurd re weke bizaveke 
serbixwe a xwediyê nasname û her wiha 
komeke mijarên têkildar bi civaka îran û 
Kurdistanê, bi niyet e ku di çend mehên 
pêşerojê de, kongireya xwe pêk bîne. 

Lewra em bona dewlemend û bihêzbûna 
kongirê, daxwazê ji gişt xwendekarên 
azadîxwaz ên Kurd dikin ku ra û pêşniyarên 
xwe derheq pirsên cur bi cur û bi taybetî 
pirsên pêwendîdar bi xwendekaran ji me re 
bişînin. 

Yekîtiya Xwendekarên Demokrat ên 
Kurdistana îranê, saziya hemû 
xwendekarên azadîxwaz, mirovhez û 
mafxwaz ên netewa Kurd e. 

Yekîtiya Xwendekarên Demokrat ên 
Kurdistana îranê 

Desteya avaker 

18 . 11.2007 



Nûneriya Neteweyên Yekbûyî Li Hewlêrê Vebû 


oja çarşem, 28.11.2007'an, bi 
amadebûna Nêçîravn Barzanî 
Serokwezîrê Kurdistanê û Staffan de 
Mistura, nûnerê taybetî yê Sekreterê 

Giştî yê NY li îraqê, baregehê ofîsa NY'ê li 
Hewlêra paytexta Kurdistanê hate vekirin. 

Di wê rê û resmê de, gotara her yek ji 
Nêçîrvan Barzanî, Staffan de Mistura û Dîndar 
Zêbarî hatin pêşkeş kirin , di gotara xwe de 
Serokwezîrê Kurdistanê şabûna xwe diyar kir ku 
beşdarî di vekirina baregehê ofîsa NY de kiriye 
ku li sala 1991'an heya niha piştgirî û alîkariya 
temam ya xelkê Kurdistanê kiriye. Her wiha got: 

: Em hêvîdar in ku ev baregeh fakterek be ji bo 
gehandina dengê heqxwazî û parastina 
pirensîpên bingehîn yên mafên mirovan. 

Barzanî di peyva xwe de herweha madeya 
140'ê jî anî ziman û beşeke erkê bincihkirina 



madeya han jî xist 
ser milê Neteweyên 
Yêkbûyî. 

Barzanî tevî ku 
dilgiranî û 

nerazîbûna xwe li 
hember kêmasiyên 
ji bo binecihkirina 

madeya 140'ê û çareserkirina pirsa Kerkûkê û 
deverên din yên erebandî diyar kir, her wiha 
dubare jî kir ku heger madeya han di dema herî 
zû de neyê binecih kirin, wê gavê dê rewş aloztir 
bibe. 

Piştre nûnerê taybetî yê Sekreterê Giştî yê 
NY'ê li îraqê peyvek pêşkêş kir û têde şabûna 
xwe li hember vekirina deftera NY li Kurdistanê 
diyar kir û hêvî xwest ev yek bibe faktorek ji bo 
gehandina mirovî, avedanî û siyasî. 

Avesta 


Konsulusa Rûsiya Li Hewlêrê Vebû 


Roja çarşem, 28.11.2007'an, di rê û resmekê 
de bi amadebûna Nêçîrvan Barzanî Serowezîrê 
Kurdistanê, balyozê Rûsyayê li îraqê, nûnerên 
Celal Talebanî Serokkomarê îraqa federal, Mesûd 
Barzanî Serokê Kurdistanê û Viladîmêr Puttîn 
Serokê Rûsyayê û herweha nûnerên Wezaretên 
Karên Derve yên îraqê û Rûsyayê û herdu 
polîtbîroyên PDK'ê û YNK'ê û berpirsên ta û 
Melbendên Hewlêr û derdorên wê û hejmareke 
berbiçav li kesatiyên siyasî û rewşenbîrî yên Kurd 
û Rûsî, konsulxaneya Rûsiya federal li Hewlêra 
paytexta Kurdistanê hate vekirin. 

Di merasîma vekirina konsulxaneyê de şerefa 
bilindkirina alaya Rûsya ya federal bi Serokwezîrê 
Kurdistanê, Nêçîrvan Barzanî re hate dayîn. 


Di merasîma 
vekirina 
konsulxaneyê 
de 

Serokwezîrê 
Kurdistanê û 
balyozê 
Russyayê 
gotar pêşkêş 

kirin . 

Di axavtina xwe de Barzanî hêvî xwest tevî 
pêşvebirin û girîngîpêdana bi warê xwendin, 
karên rewşenbîrî û civakî, herweha peywendiyên 
aborî jî di navbera Kurdistan û Rûsyayê de bêne 
xurtkirin 



Du Girtiyên Siyasî Ên 
Kurd Hatin Dûrxistin 

Li gor rapora Çalakên Mafê Mirovan li îranê, 
du kes bi navên Layeq Muradî û Kerîm 
Zariî, ku bi kuştina yek ji Fermanderên 
Sipaha Pasdaran bi navê Nasir Bîglerî, 
hatibûn tawanbarkirin, li girtigeha navendî a 
bajarê Sine ve ber bi girtigeha "Tebes" û 
"Mescid Silêman"ê hatin şandin. 

Piştî kuştina kesê navhatî, 4 kes bi navên 
Kerîm Zariî, Layeq Muradî, Nasir 
Mihemedî û Kiyûmers Mihemedî di roja 
16.11.2007'an ji aliyê rejîma desthilatdar 
hatibûn binçavkirin, di pêvajoya jêvekolînên 
destpêkî de Layeq Muradî û Mihemed Kerîm 
Zariî bi dana 50 milyon Tûmenan serbest 
hatin berdan. Lê di Septembera sala 2007'an 
de carek din hatin girtin, du xebatkarên Kurd 
bi navên Nadir û Kiyûmers Mihemedî bi 
daliqandinê hatin mehkûmkirin û Layeq 
Muradî û Kerîm Mihemedî jî bi 15 û 20 sal 
zîndanê hatin mehkûmkirin. 

Li gor biryara han a dijî mirovahiyê, Nadir û 
Kiyûmers Mihemedî piştî pejirandina biryara 
lidarvekirinê, ji aliyê dadgeha pêdeçûnê, roja 
06.11.2007'an, hatin daliqandin. 

Hêjayê gotinê ye ku Layeq Muradî û 
Mihemedkerîm Zariî^ ku pitir ji 75 rojan li 
girtîgeha takekesî a îdareya Ewlekarî a rejîma 
desthiltdar de hatine îşkencekirin, buxtana 
kuştina Nasir Bîglerî, yek ji pasdarên rejîmê, 
red kirine û li gor gotinên malbata wan kesên 
navhatî li dema kuştina wî pasdarî di 
Kurdistana Başûr de bûn. 












Agirî, hejmar 76, 30’ê Çiriya Paşîn a 2007 


SIYASI 


g an2a Hevbes A PDK- Gerrek Kurt Di Nav Peyvên Siyasî De 

a Fpr1pralÎ7m 

Bakur, PWD U PSK Amadekirin: Omîd Esxeran 

i vê derheqê de du peyv hene ku em pir guhdariya wan dikin û 
pêkhatîne ji Federalîzm "Federalism" û Federasiyon 
"Federation" yan yekgirtina federalî ku di warê wate de ferq û 

cudahî di navbera wan duyan de heye. 

Federalizm aliyê felsefî û îdeolojîk digire xwe ku armanca wê pirensîpa 
federaliyê ye. Lê Federasiyon yan yekgirtina federalî, rêxistinek sîstematîk 
(Institu tional Arrangement) e û armanca wê danîn û avakirina sîstema 
federalî ye. 

Zaraveya federalîzmê ji peyva latînî a "Foedus" ku tê wateya peyman û 
rêkevtinê, hatiye wergiritin. Di vê derheqê de rayek heye ku dibêje: 
"Federalîzm şêwazek hevgirtinê ye û tê wateya rêkevtin "Foedus or pact" 
û ji peyva bawerî "Fides or trust" hatiye wergirtin û rêkevtinekê bixwe ve 
digire ku bi awayeke azad û beramber were pejirandin. 

Hin kesên din li ser vê baweriyê ne ku peyva latînî "Feodus" li gor 
Ferhengoka(Qamos) latînî, tê wateya peyman "League" yan hevhatina 
navbera du aliyan yan zêdetir "Treaty" yan peyman "Compact" yan 
hevgirtin "Alliance" yan jî girêbest "Contact"ê. 

Derheq sîstema federalî gellek pênaseyên cur bi cur hene ku her yek ji 
pênaseyan beşek ji sîstema federalîzmê bixwe ve digirin. Lê em bi kurtî 
dikarin federalîzmê bi vî awayî pênase bikin: "Rêxistinek siyasî û destûrî a 
navxweyî ye ku li gor wê dewletên endam yan herêm, peyrewkarê 
dewleta federalî dibin ku li jor wan e û rêxistina han jî bi du awayan e ku 
pêkhatîne ji: Aliyê derve ku dewleta federal weke yek dewlet di vî warî de 
tê hesêb, aliyê navxweyî ji çend kiyanên destûrî pêk hatiye ku têde 
hikûmeta federalî beşdariyê di piraktîzekirina serweriya navxweyî de 
dike". 

Bi vî awayî xuya dibe ku sîstema federalî rêxistinek siyasî û yasayî ye 
ne girêbend, herwiha rêxistinek destûrî a navxweyî ye ne lihevhatinek 
navnetewî. Li gor ezmûn û ceribînên ku li dest de hene, sîstema federalî 
bi du awayan tê damezrandin ku pêkhatîne ji: 

1. Federaliya bikombûn yan bihevre girêdan: Di awayê han de çend 
dewletên serbixwe hev digirin yan bi hev re tên girêdan û dewletekê ku 
li jor dewletên endam e, ava dikin. Eva şêwazake normal û carr(baw) e 
ji bo dirustbûna yekgirtina federalî. 

Dewletên Yekbûyî ên Amerîkayê, Swîs, Kanada, Australiya û Afrîqaya 
Başûr bi vî awayî tên birêvebirin. Di vê şêwazê de dewletên endam 
xwediyê mafê zêdetir in, çûnku dewletên serbixwe ku hikûmeta federalî 
ava dikin, dest ji beşek ji desthilatên xwe ku bona parastina hikûmeta 
federal hewce ne, hildigirin û piraniya desthilatan ji xwe re diparêzin. 

2. Federaliya bi parvekirinê: Di vî awayî de dewleta sade an yekbûyî bi 
ser çend dewlet yan herêman de tê dabeşkirin û dibe dewletek tevlîhev. 
Welatên Yekîtiya Soviyet a berê, Berazîl, Arjantîn, Mekzîk, Venezoêla, 
Kolombiya, Hindustan, Malizî û Nêciriya bi vî awayî pêk hatine. Di 
sîstema han de hikûmeta federal xwediyê desthilatek zêdetir e li hember 
sîstema yekem û welat bi ser çend herêm yan beşên kargêrî de tê 
parvekirin. Lewra hikûmeta federal dest ji beşek kin ji desthilatên xwe 
hildigire. Sîstema federal ji bilî şêwazên giştî ên ku dibin sedema 
dawîhatina dewleta navendî, bi van du şêwazên jêr de jî dawî pê tê: 

1. Cudabûna her yek ji herêman û bûna wan bi dewletek serbixwe. 

2. Guherîna dewleta federal bi dewletek sade. 

Taybetmendiyên sîstemek federal di van çend xalên jêr de hatî tê 
diyarîkirin: 

1. Hebûna destûrek nivîskî. 

2. Serweriya destûrê. 

3. Neguherbûna destûrê. 

4. Parvekirina desthilatê di navbera hikûmeta navendî û herêman de. 

5. Dufakterbûna desthilata yasadanan. 

6. Hebûna dadgeha yasadananê. 

Qanûn û destûra tev welatên ku li ser bingeha federalîzmê birêve 
dicin, wekhev ninin. Bo mînak li welatê Amerîkayê herêmên federal 
mafê vê çendê tu ninin ku tevî welatên derve peymanan wajo bikin. Di 
demekê de ku li Yekîtiya Soviyeta berê herêman mafê vê çendê hebûn. 
Her yek ji herêman xwediyê desthilatên yasadanan, birêvebirin û 
dadweriya taybet bi xwe ne. Lê nabe qanûnên wan dijberî tevî destûra 
dewleta navendî hebin û li dema çêbûna arîşe û pirsgirêkan di vê 
derheqê de, dadgeha federal a welat li şûn kirîz û pirsgirêkên han de 
diçe û biryara dawî dide. 

Hinek caran jî peyva federasiyonê ji bo yekgirtina sendîka û yekîtiyên 
karkerî, rewşenbîrî û pîşeyî tê bikaranîn. 

Jêder: Ferhenga Siyasî a Nîga 

ûçe û şiroveyên, ku di 
medyayên Turkiyê da cî 
girtine, axaftinên Serok 

Wezîr Erdogan û hinek rêvebirên 
Partiya Dadî û Pêşveçûnê (AKP), 
nîşan dide ku hikûmeta Turk xwe 
amade dike ku di warê kêşeya 
Kurd da hinek gavan bavêje. 

Axaftina Serokê Partiya Komara 
Gel (CHP) ya derbarê Kurdistana 
Başûrê jî nîşan dide ku di vî warî 
da, di eniya opozîsyonê da jî 
bizavek heye. 

Birêvabirên PKK'ê jî ragihandin ku 
li gor projeyek siyasî, amade ne 
çekên xwe daynin. 

Partiyên me, pêşwaziya bizav û 
ragihandinên hanê dike; ji bona 
aramkirina rewşê, daxwaz dike ku 
gavên jêrîn werin avêtin. Her wisa 
gavên hanê bona çareserkirina 
pirsa Kurdî bi rêya danûstandinê, 
dibine alîkar: 

-Biryara "Navçeyên Asayişê" ku di 
wan demên dawî da hatiye girtin, 
were hilweşandin. 

-Li pêşiya gundiyên ku dixwazin 
vegerine warê bav û kalên xwe, 
gellek asteng hene. 

Divê astengên hanê bêne hilanîn 
û zerer û ziyanê wan were 
qerebo(tazmîn)kirin. 

-Divê sîstema Parastina Gund 
(çaşitî) were hilweşandin; 
rêxistinên JÎTEM û Tîmên taybetî 
li navçeyê, werin belavkirinê. 

-Zilm û zordariyên ku li ser 
ziman, çand û medyayê Kurdî 
hene, bê hilanîn. 

-Divê efûyeka bê qeyd û şert were 
ragihandin. 

-Divê astengên ku li ber 
damezrandina partî û rêxistinên 
ku nasnameya Kurdî hene, werin 
hilanîn, zext û zordariyên ku li ser 



sazî û rêxistinên Kurd yên 
legal hene, were hilgirtin. 

-Di hilbijartinan da rêjeya 
sedî 10 ku bona peşîlêgirtina 
kurdan hatiye danîn, were 
hilanîn. 

-Destûra serdema 12 îlona 
faşîst û dezgeh û saziyên wê 
werin betalkirin, şûna wê bi 
beşdariya hemû aliyan, 
destûreka nû û sivîl were 
amadekirin; divê di destûra 
nû da hebûna Kurd û 
kêmneteweyên din cî bigrin, 
maf û azadiyên wan were 
desteberkirin. 

PDK-Bakur, PWD û 
PSK; 

-Banga hêzên aşitî û 
azadîxwaz û demokratên 
Turkiyê dike ku bona 
pêşîlêgirtina xwînrejiyê û 
çareserkirina pirsa Kurdî bi 
rêya danûsandinê hewl 
bidin; 

-Banga partiyên siyasî, 
rêxistinên pîşeyî û çandî yên 
Kurdistanê dike ku di zirufê 
îro ya nazik da, mil bi mil, ji 
bona bidestxistina mafên 
netewî û demokratîk xebat 
bikin; 

-Banga hikûmeta AKP'ê 
dikin ku bona aramkirina 
rewşê û pêşîlêgirtina şer û 
pevçûnê, ligel partî û 
rêxistinên Kurd bide û 
bistîne. 

20 . 11.2007 

Partiya Demokrata 
Kurdistan-Bakûr 

Partiya Welatparêzên 
Demokrat-PWD 

Partiya Sosyalîsta 
Kurdistan-PSK 

Nirxandina Du Bûyerên Girîng 
Yên Cîhanê 



Êrîşa dewleta Turk 

Mehek berî niha Parlemana Turkiyê biryar 
da ku Arteşa wî welatî dikare êrîşê bike ser 
axa Herêma Kurdistana Başûr, bo ji gorê 
rakirina binke û bargehên PKK. Di encama 
wê biryarê de arîşeyekî dîplomatîk derketin 
holê ku welatên rojava cehd kirin ku pêşiyê 
ji cîbicîkirina vê biryarê bigirin. Di hemen 
demê de Hikûmeta Herêma Kurdistanê 
êrîşên dewleta Turkiyê şermezar kir û 
berhevbûna xwe di pêxema parastina 
Başûrê Kurdistanê li hermber her cure 
êrîşekê de ragehand. 

Di van rojane de medyayên Turkiyê û 
cîhanê, paşdekişiyana Turkiyê li bernama 
êrîşa eskerî bo ser Başûrê Kurdistanê belav 
kirin. 

Bi berçavgirtina vê çendê ku Turkiye 
ezmûna Başûrê Kurdistanê weke tirsekî 
stratejîk dizane, lê egera êrîşên Turkiyê bo 
ser vê beşa Kurdistanê herdem gorî rewş û 
zirûfa herêmê didome. Helbet heya ku 
Amerîka li îraqê bimîne û heya ku stratejiya 
paşerojê a Amerîkayê di Rojhilata Navîn de 
piştî hilbijartina paşerojê a wî welatî nehê 
eşkerekirin, egera êrîşa Turkiyê zor lawaz 
e. 

Di vir de em bi hewce dizanim ku tiştek 
bixime ser helwesta PDK îranê derheq 
êrîşên vê dawiyê yên dewleta Turkiyê.^ 

Du endamên Deftera Siyasî ên PDK îranê, 
di du ûiroveyên siyasî de berhevbûna PDK 
îranê li hember parastina destkevtên 
Hikûmeta Herêma Kurdistanê ragihandin. 

^ Ev helwesta nîşana vê çendê ye ku PDK 
îranê berjewendiya gelê Kurd li her çar 
parçên Kurdistanê berçav digire û hewl 
dide ku bi her awayek ku di şiyana wê de 
be, berevaniyê ji netewa Kurd û 
berjewendiyên wê bike. Helbet di vê 
derheqê de çend kes û aliyan li ser 
malperên înternetî bi awayên nerast PDK 
îranê dane ber rexne û gazindan, lê li vir 
hewce ye ku tekez li ser vê xalê bihê 
kirinku Konsênosêk di navbera Hikûmeta 
Herêma Kurdistanê û partiyên Rojhilata 
Kurdistanê heye ku dibe destkevtên Başûrê 
Kurdistan biparêzin. 

Ev Konsênose di çend waran de hin arîşe 
û asteng bo hêzên siyasî ên Rojhilat çê 
kirine. Bo mînak: sekinandina xebata 
çekdarî bi awayekî demkî, lê rêkevtinek ku 


bibe hegera parastina berjewendiya Kurd li 
her çar parçê Kurdistanê pêka rewş û zirûfa 
taybet li her parçeyekî Kurdistanê, 
siyasetekî rast û berheq^ e. Eva bi vê 
manayê nine ku PDK îranê û hêzên 
rojhilatê berjewendiyên vê parça 
Kurdistanê gorî Başûrê Kurdistanê bikin, 
belku herdem ku rewş û zirûfa herêmê beş 
be, dê xebata xwe a nîzamî li dijî Komara 
Îslamî dest pê bikin. 

Civîna Anapolîsê 

27'ê Novamberê civînek li bajarê 
Anapolîsê li Dewletên Yekbûyî yên 
Amerîkayê bo çareserkirina pirsa navbera 
Îsraîl û Felestînê hate lidarxistin. Berê jî 
çendîn civîn bi vê armancê hatibûn 
lidarxistin, lê hemû ev civînane bê encam 
bûn. 

Çend cudahiyek di navbera civînên berê û 
vê civînê de hene ku dikare bibe bingehek 
bo çareserkirina vê pirsê. 

Cuda ji vê çendê ku welatên Erebî weke 
Sûriye û Erebistana Seûdî beşdarî civînê 
dibin û piştevaniyê ji dîtina çareseriyekê bo 
wê pirsê dikin. Herwiha piştî bihêzbûna 
Hemasê û lawazbûna Fethê ku di 
hilbijartinên Felestînê de ron eşkere bû, 
dikare wisa bike ku Feth zêdetir amade be 
bo vê çendê ku hem wan arîşane tevî 
Îsraîlê çareser bikin û hem jî parsenga 
desthilatê navbera xwe û Hemasê de 
rabigirin. 

Bo Amerîka û çend welatekî Erebî, 
çareserkirina pirsa navbera Îsraîl û 
Felestînê^ dikare^ bibe destkevtek li dijî 
Komara Îslamî a îranê, bo vê çendê ku pêşî 
ji îranê bo destxistina çekên Navikî û 
jordeçûna asta desthilata wê rejîmê li 
herêmê de bigirin. 

Çareserkirina vê pirsê dikare li çend aliyan 
ve bi qazancê netewa Kurd be. 

Cuda ji vê çendê ku welatên Erebî û 
Amerîka dikarin weke me di serî de îşare pê 
kir, bi awayekî baş berpêrçên siyasetên 
îranê bidin, derfetek baş jî dibe ku pirsa 
Kurd bi giştî bala medyayên cîhanî û 
hikûmetên rojava bikêşe aliyê xwe û 
girîngiyekî zêdetir pê bihê dan. 

Çavkanî: Heftînameya Yekîtiya 

Ciwanên Demokrat yên Kurdistana 
Îranê-Ewropa 


Doma "Bîranîna Ahmet Kaya" 

qedexe ye stranekê bibêjim û ji ber 
gotineke min a wekî ya serokkomar ku min 
gotibû, "Divê hûn rastiya kurdan qebûl 
bikin" ez niha ji xak û çanda xwe dûrketî 
me. 

Tirkiye li şûna ku texrîbatên dîroka xwe ya 
nêzîkji holê rake, rojeva xwe bi kîn û 
nefreta beşeke civatê xitimandiye. Alîgirên 
vî şerê pazdeh salan, bi vê kîn û nefretê 
yan xwe ji êşên hev du re kerr dikin an jî 
aliyekîji yê din kêmtir meşrû dibînin. 
Tedbîrên ku ji bo parastina yekîtiya 
neteweyî tên girtin, kirine ku hezkiriya di 
navbera her du birayan de ber bi xerabûnê 
ve biçe. 

Li gorî min ev dîroka ku li ber sersala 
2000'î ye, divê bibe dîroka çareserkirina 
kaosa mirovatiyê û divê bibe dîroka 
têkoşîna xweşkirina jiyanê ya ji bo mirovan; 
ji ber ku 

pêwîstiya hemû dîrokên rûreş bi vê 
rûspîtiyê heye. 

Di van salên li ber 2000'î de, li welatê min 
otorîte, hêj jî bi mantikê bavkanîtiyê nêzîkî 
gel û pirsgirêkên gel dibe... Dilsozî! Belê, ji 
otorîteyê re dilsozî û 'li ser zemînên meşrû 
talepkirina mafan'... Divê mirov pêşî bipirse 
bê ka ev 'zemînê meşrû' çi ye. Ev, bi tenê 
zemînê ku otorîteyê li ser me ferz kiriye. Ku 
li welatê min demokrasiyeke li ser esasên 
gerdûnî hebûya, dewleta ku bi artêşê re 
bûye yek, dê nexwesta ku gelê kurd jê re 
dilsoz be û rastiyên xwe bêyî pirsiyarîkirin 
qebûl bike. Lê tiştê ku ji gel tê xwest ev e. 
Miletekî wisa dixwaze ku, tercîhên dewletê 
qet nîqaş nake û rastiyên xwe jî li gorî 
rastiyên dewletê dinirxîne... 

Dewlet dixwaze bibe xwedî miletekî wisa 
jê re dilsoz ku ew milet qîma xwe bi 
mekanîzmeya rêveberiyeke otorîter bîne. 
Hemû vesazandinên qanûnî û makeqanûnî 
jî li gorî vê mantikê tên amadekirin. Lê 
xwestina her dilsoziyekê bi civakê re bi 
awayekî xwezayî gumanan çêdike. Di 
demokrasiyê de peyva 'dilsoziyê' cih nagire. 
Nemaze dilsoziya ji bo îdeolojiya fermî! 

Civakên ku deriyê xwe heta piştê ji 
pirdengîtî û pirçandîtiyê vekirine, di nav van 
deng û rengan de kêfa vê armoniyê dikin, 
lê rengê civakên ku xwe bi gewr pêçane, di 
her çaxeke nû de ber bi tarîtiya matemê ve 
diçe. 

Drama dîroka mirovatiyê ya herî mezin ew 
e ku, her çiqas bi xewn û xeyalên nû gav 
diavêjin çaxên nû, lê ji ber ku li gorî 
qanûnên ne bi dilê xwe dijîn, di nav 
tenêtiyê de dibînin û dimirin. 

Tenêtiya gelê kurd kiriye ku ew ev qasî 
mezin bibe û bi diyarnekirina qedera xwe 
bikeve rojeva cîhanê. Ji sedsala çûyî bi tenê 
êş û şîn ji para vî gelî re ketiye. Di destpêka 
çaxeke nû de, ez naxwazim di serî de gelê 
kurd ê ku bi êşan re rû bi rû maye, hemû 
gelên cîhanê êdî berê xwe bidin çiyayan û 
bigirîn. Ez spasî we hemûyan dikim. 

a 


Bûkên Ku Hêj Keç In 

Çîroka Jinên Ku Mêrên Wan Hêj Nebûne Zava 


E Z 12 sal e ku zewicîme. Heya niha jî 
ez keç im. Dema ku me jiyana hevbeş 
pêk anî, li gor ew deb û edeta 
Kurdewarî ku hêj jî didomin, daxwaza 

peroya sor ji me kirin, lê ji ber ku abûra mêrê 
min neçe, me pero bi xwîna mirîşkê sor kir. 
Herçend ku mêrê min çend caran seredana 
doktoran kiriye, lê wî gellek bawerî bi pijîşkan 
tune. Niha jî ger çareseriyek hebe, ez hez 
dikim ku jê re bê kirin. Lê dema ku ez vê pirsê 
tevî wî bas dikim, tu dibêjî ew kevir e û kir û 
bêdeng dibe. 

Xatûna Geşav ku 2 sal bû bal xezûr û xesûya 
xwe bas ji zavanebûna mêrê xwe nekiribû û 
heya niha jî birayên wê ji vê pirsê agahdar 
ninin, nerehet e ku bikaribe qisên dilê xwe 
tevî rojnameyan eşkere bike. Ew keça ku di 
sala 1976'an de, ji dayîk bûye û hevjîn heye, 
12 salan beriya niha ji rêya jin bi jiniyê ve ew 
dane mêr. Hevjîna birê wê niha xwediyê 
komek zarokan e û ew niha jî bi hêviya 
jinbûnê dijî. 

Gellek caran basa pirsa zavanebûnê hatiye 
kirin ku bi her sedemekê be mêr nikare di 
şeva yekem a zewicînê de kiryara cotbûnê 
encam bide. 

Di vê raporê de hejmareke kêm ji wan jinên 
ku mêrên wan nekarîne bibin zava, bi 
eşkerekirina sira veşartî a dilê xwe bas ji wan 
pirs û arîşeyên jiyana xwe dikin. Hejmarek ji 
van jinan bi qasî çend mehan bal mêrên xwe 
mane û hejmarek jî çend heftiyan. Lê jinên 
wiha jî hene ku bi salan tevî mêrên xwe jiyan 
kirine û bûne goriyên deb û edetên civaka me 
ya Kurdewarî. Bo mînak jinek bi navê Geşav, 
12 sal e ku tevî mêrê xwe jiyan dike û weke bi 
xwe dibêje di vê zewacê de xincî namûs û 
şerefê, tu tiştek din jê re nemaye. 

Dema ku mirov ji rewşa Geşavê mêze dike, 
seh pê nake ku jineka xwedî mêr û mal dîtiye. 
Belku zêdetir weke keçeke bi hêvî û xwedî 
awat tê berçav. Qet jî hez nake ku di vê 
derbarê de bipeyive. Li encama pirsiyarên zaf, 
bi vî awayî bi eşkere û zelal derbazbûyiya xwe 
ji me re anî ziman: "12 salan beriya niha 
malbata min ji rêya jin bi jin kirinê ve ez dame 
mêr. Xûşka mêrê min dane birê min, mêrê 
min nekarî kiryara cotbûne bi min re pêk bîne. 
Me got renge rewşa han gellek dom neke û 
bê çareserkirin, ji aliyek din ve malbata xezûrê 
min daxwaza peroya sor ji me dikirin, da ku 
bawer bikin ez bi keçînî hatime mala wan. 
Lewra me jî pero bi xwîna mirîşkê sor kir da 
ku abûra mêrê min neçe. Rewşa han heya 2 
salan dom kir û me îzn neda ku bê 
eşkerekirin". 

Helbet piştî 2 salan jî ev yeka ne ji aliyê 
xatûna Geşavê ve eşkere dibe, belku hevjînê 
wê ew yeka eşkere kir. Derheq vê pirsê Geşav 
dibêje: "Xesûya min pir zext dianî ser min da 
ku ez bibim xwedî zarok û herdem bi min re 
şer dikir. Wê ji min re digot tu nabî xwedî 
zarok û divêt em ji kurê xwe re jineke din dê 
bixwazin, min jî taba wan qisan dikir û min 
bersiva xesûya xwe nedida. Heya ku rojekê 
mêrê min ji rewşa han nerehet dibe û hemû 
tiştan eşkere dike. Herçend min daxwaz ji 
mêrê xwe kir da ku ev yekê eşkere neke, ezê 



V 


taba qisên xesûya xwe bikim. Îdî piştî wê 
demê ve malbata xezûr û xesûya min bi başî 
bi min re diliviyan û ji min re pir baş bibûn. 
Wan piştre bi dilovanî û rehm ve mêzeyî min 
dikirin". Xem û kulek din ku her dem dibû 
sedema nerehetbûna xatûna Geşav, nebûna 
zarokan bû. Lewra herdem zarokên jinbirayê 
xwe ku tevî wê hatibû jin bi jinkirin, dianî 
mala xwe û bi meh û salan bal xwe xwedî 
dikir. Yek ji sedemên vê çendê ku niha tevî 
mêrê xwe maye û ji wî cuda nebûye, ewa ye 
ku hem bixwe hez nekiriye û hem jî wek xwe 
dibêje dayîk û xûşkên wê daxwaz ji wê kirine 
ku li hember vê pirsê xwe bêdeng bike û ji 
aliyekî din ve jî tirsa vê çendê hebû ku eva 
bibe sedema têkçûna jiyana birê wê. Ji pirsa 
han tenê çend kes ji malbatên her du aliyan 
agehdar in û tu kes pê nehesiyaye. Weke 
xatûna Geşav dibêje: "salek beriya niha birê 
wê jî ji pirsa han agahdar bûye, lê tu tiştek 
bal wê bas nekiriye. Ew dibêje gişt malbata 
me weke jineke xwedî şeref û namûs mêzeyî 
min dikin û eva jî ji min re hemû tiştek e". 

Helale ku keçeke temen 24 salî û rûniştvanê 
yek ji kolanên bajarê Hewlêrê ye. Ew jî piştî 
wê çendê ku dizewice, tevî pirsek han berbirû 
dibe, lewra daxwza jihevveqetiyanê ji mêre 
xwe dike, lê ji aliyê hevjînê xwe ve tevî lêdan 
û îşkencekirinê berbirû dibe. Helale, keçeka 
24 salî û porreş e ku heya astekê jî bedew û 
xweşik e. Lê di çavên wê de xuya ye ku jineka 
bi kul û kovan û xwediyê xwezî û hêviyan e. 
Wê bi zehmet dikarî ku ji me re bas ji 
biserhata xwe bike, çimku tenê çend roj bû ku 
ji nexwşxaneyê hatibû malê. Ji ber ku 
heyamekê beriya niha bi xwarina çend heban 
hewla xwekuştinê dabû, lê di vê hewla xwe de 
serkeftî nebibû û gihîjandibûne 
nexweşxaneyê. 

Helale di pola yek a dibistana navîn de 
pêwendiya evîndariyê tevî xortekî di kilasa 
xwe de, pêk tîne. Her weke bi xwe dibêje "me 
bi başî hevdu fam dikir û em ji hev têdigihîştin 
û em bibûn evîndarê hev. Lê xincî dema çûna 
ser kilasê û hinek caran jî li demên êvariyan 
nebe, me qet hevdu nedidît. Me dixwast ku 


piştî bidawîanîna xwendina xwe, jiyana hevpar 
bi hev re pêk bînin". Pêwendiya han a di 
navbera Helale û evîndarê wê her berdewam 
dibe, heya ku rojekê yek ji kurmamên wê 
hate xwastina wê. Herçend ku Helale bi vê 
zewacê razî nebû, lê weke bi xwe dibêje tu 
kes guhdariya qisên wê nedikir û heta îzn 
nadinê ku xwendina xwe bidomîne û wê bi 
zorî didin kurapê wê. Mehekê piştî marekirinê, 
Helalê ji bo mala mêrê xwe tê veguhestin. Lê 
pirsa mezin ji bo Helalê, di şeva yekem a 
bokîniyê de dest pê dike ew dibêje:"min ji 
şeva yekem a bokîniyê tu agahdariyek tune 
bû da ku ez bizanibim divêt çawa bilivim. 
Kurmamê min nedikarî bibe zava. Ew rewşa 
heya heftiyekê dom kir û wî nekarî bibe zava. 
Piştre mala bavê wî zanîn û ew xistin ber 
rexne û gazindeyan. Piştre mala Bavê min jî 
zanîn. Lewra bo heyamê 2 rojan em bi hevre 
kirin di nava odeyekê de û her du malbat li 
benda zavabûna mêrê min bûn. Wan kurê 
xwe hay dida da ku bi her awayekê be, ew 
bibe zava, hekene dê abûra wan here û tu 
kes weke mêrekê, hesabê jê re nake. Lewra 
kurê wan dixwast ji rêya din anku (bi dest) ve 
min bike jin û bal wî tenê ewa girîng bû ke 
peroya sor nîşanî dayîk û bavê xwe bide. Lê 
ez bi vê karî razî nebûm. Herçend ku wî ez 
azirandim û pir êşandim, lê dîsan jî min rê 
neda ku bi vê metodê min bike jin. 

Helale dibêje" piştî vê bûyerê, ew ji mala 
xezûrê xwe de direve û diçe mala bavê xwe. 
Lê di mala bavê xwe de jî ne tenê nahê 
pêşawazîkirin, belku wê dixin ber lêdanê û 
îşkenceyan. Ew dibêje mala bavê min gellek li 
min xistin û ew bawer bûn bi her awayekê 
diba ez bibam xwediyê peroya sor. Birê min 
yê mezin gellek ez kutam ku çima min ev 
yeka eşkere kiriye. Helale piştî vê lêdanê ji 
rêya xwarina çend heban hewla xwekuştinê 
dide. Lê hewla wê serkeftî nabe. Herçend 
Helale ji mêrê xwe cuda dibe, lê weke ew 
dibêje piştî vê bûyerê gişt xizm û kesên wê bi 
çavekên pir ji kîn û nefret ve mêzeyî wê dikin. 
Çimku ew bawer in ew bûye sedema 
abrûçûna kurmamê xwe. 

Xatûna Gewher a 30 salî hêj ciwan û xûşik 
dixuye. Lê mirov bi mêzekirina rûçika wê seh 
dike ku tiştek di nava dilê wê de heye. Ew 
xwe gellek bi serbilind û bextewer dizane ku 
piştî 7 salan hêj ew yeka bal tu kesê bas 
nekiriye û weke bi xwe dibêje abûra malbata 
xwe parastiye." min bîr ji jiyan û hez û 
xweziyên xwe nekiriye da ku weke 
jineke bê abûr mêzeyî min nekin. Min gişt 
xweziyên xwe ji bîr kiriye, heta dayîkbûn xwe, 
ku hemû hêviyên min di jiyanê de ev yeka bû 
ku rojekê ez jî bibim dayîk. Lê ger ez ji mêrê 
xwe re veqetiyabam, dê xelkê gotiba ew jine 
bêşeref û bênamûs e. 

Di dawiyê de divê em bibêjin ku jin û mêrên 
ku bi vê pirsgirêkê re berbirû dibin, divê bi 
awayekî zanistî û asayî bi pirsê re tevbigerin û 
nabe hestên kevneşop bibin sedema çêbûna 
pirsgirêk û zirar û xisarên zêdetir. Divê malbat 
jî bi awayekî hemdemî û zanistî bi van cure 
pirsgirêkên evladên xwe re bilivin û rê nedin 
ku pir aloztir bibe û bi taybet tund û tûjî û 
rewşên dijwar ji bo jinan pêk were. 

Jêder: ji bo amadekirina nivîsê, ji 
rapora Heftînameya Cemawer, hejmar 
249 a roja 19.11.2007 mifah hatiye 
wergirtin. 


Grûpa Civakî-Agirî 

Daxuyaniya Yekîtiya Jinên Demokrat Ên Kurdistana 
îranê Li Swêdê , Bi Hinceta 25’ê Novamberê, Roja 
Cîhanî A Xebat Li Dijî Tund Û Tûjiya Li Hember Jinan 


H emû rojê li gişt cîhanê bi hezaran 
jin dibin goriyê tund û tûjiya mêrên 
malbatê weke, bira, bav, hevjîn, xal 

û kesên nêzîk bi xwe. Yasaya dijî mirovî û 
paşverû di beşek ji welatên dhanê de, 
têkelî ol, deb û edetên kevn bûye û tund û 
tûjiya li dijî jinan çend qat zêde kiriye. 

Rêxistina Neteweyên Yekbûyî di sala 
1991'an, roja 25'ê Novemberê, weke Roja 
Navneteweyî a Xebat Li Dijî Tund û Tûjiya 
li hember Jinan, diyarî kir. Armanca vî karî 
eva bû ku bi vî awayî, bîr û raya giştî bona 
pêştgirtin ji tund û tûjiya I dijî jinan û her 
wiha piştevanîkirin ji mafê wekhev ê jin û 
mêran, agahdar bike. Piraniya jinên cîhanê, 
zêdebarê hebûna bizava xurt û berfireh a 
piştevanîkirin ji mafê jinan, hêj di bin êrîş û 
tund û tûjiyê de dijîn. Komara Îslamî a 
îranê bi ji navbirin û tepeserkirina her terze 
azadiyên takekesî, civakî, neteweyî, siyasî û 
wd..., welatê îranê weke girtîgehekê lê 



kiriye. Xwekuştin û xweşwitandina jinan û 
kuştina jinan, li bin navê parastina şeref û 
namûsê, xizm û ji hemûyan girîngtir yasaya 
kevn û dijî jinan a Komara Îslamî a îranê, 
desthilatdarên vê rejîmê ne. Hewce ye 
îşare bi vê çendê jî bê kirin ku tund û tûjî li 


dijî jinan tenê di nava malbatan de nine, 
belku li cihê karkirinê, di nava civakê de jî 
birêve diçe û jinên Kurd bona xebat ji bo 
bidestveanîna mafên wekhev û hevdem 
xebata neteweyî, ji aliyê rejîma Komara 
Îslamî a îranê ve zêdetir tên tepeserkirin û 
bi awayekî berfirehtir tevî tund û tûjiyan 
berbirû dibin. 

Em weke YJDK îranê daliqandin, tund û 
tûjiya li dijî jinan di civak û malbatê de, êrîş 
û tecawuzkirin, zewaca bi zorî, kuştina li 
bin navê parastina şeref û namûsê, 
xwefirotina jinan û... bi tundî mehkûm 
dikin. 

Em daxwazkarê vê çendê ne ku yasaya 
bingehîn a îranê li ser bingeha yasayên 
mafê mirovan a Rêxistina Neteweyên 
Yekûbûyî bê bihê darêtin. Emê xebata xwe 
heya gihîştin bi civakeke azad, sekolar û 
demokrat bidomînin û daxwazê ji gişt 
mirovên azadîxwaz dikin da ku di vê 
pêxemê de piştevaniyê ji me bikin. 

Yekîtiya ^ Jinên Demokrat ên 
Kurdistana îranê 

25 . 11.2007 


Hejmara Nû A Govara Jinan 


Derket 


Hejmara 18'an a Kovara werzî a jinan, 
taybet bi werza Payîza 2007'an ku ji aliyê 
Yekîtiya Jinên Demokrat ên Kurdistana 
îranê ve tê weşandin, kete pêşberî 
xwendevanên xwe. Bergê kovarê rengî ye û 
bi wêneyê taybet bi jinan hatiye 
xemilandin. 

Naveroka hejmara nû ya kovara Jinan, 
pêkhatiye ji sergotar û nivîsarên cur bi cur 
ên civakî, siyasî, çandî, wêje û her wiha kar 
û çalakiyên YJDK îranê. Naveroka piraniya 
nivîsaran pirsên taybet bi jinan di warên cur 
bi cur de bi xwe ve digire ku pirr balkêş in. 

Em weke Desteya Weşana Agirî, 


destxweşî û 
mandînebûnê 
ji Desteya 
Weşanê û tev 
xebatkar û 
zehmetkêşên 
govara Jinan 
dikin û hêviya 
me 

berdewamî di 
kar û xebat û 
serkevtina 
wan e. 



Ban Ki Moon: Tund Û Tûjî Li Dijî 
Jinan, Binpêkirina Mafê Mirovan E 
Û Ji Aliyê Me Nahê Qebûlkirin 

R oja 25'ê Novemberê, Roja Cîhanî a 
Xebat Li Dijî Tund û Tûjiya Li Hember 
Jinan e. Ban Ki Moon, Sekreterê 
Giştî ê Neteweyên Yekbûyî, di 

peyamekê 
de bi hinceta 
25'ê 

Novemberê 
got: Tund û 
tûjî li dijî 
jinan 

binpêkirina 
mafê 

mirovan e 
ku mixabin 



Malpera Yekîtiya Jinên Demokrat Ên Kurdistana 
îranê Dest Bi Karê Xwe Kir 



Xelkê xebatkar ê Kurdistanê! 
Jin û mêrên azadîxwaz! 


Yekîtiya Jinên Demokrat ên Kurdistana îranê li doma xebata xwe ji bo mafê 
mirovan, mafê neteweyî û bidestveanîna azadiyên takekesî, civakî û siyasî û sehkirin 
bi hewcehî û girîngiya pêwendiyan ji rêya înternetê û mifah wergirtin ji teknolojiyaya 
nû destpêkirina malpera xwe a bi navê: www.yjdki.com radigehîne. 


niha jî bi awayekî berfireh di cîhanê de tê 
birêvebirin û kiryarên han weke ceza tên 
hesibandin û em kiryarên han mehkûm dikin 
û dê li hember de bisekinin. 

Wî got: kiryarên han gefek e li dijî gişt jinan 
û astengek li hember tev xebat û tekoşînên 
cîhanê ji bo pêşveçûn, aştî û wekheviya 
zayendî ye. 

Sekreterê Giştî ê Neteweyên Yekbûyî di 
peyama xwe de anî ziman: Saziyê ser bi 
malbata Neteweyên Yekbûyî di halê xurt û 
berfirehkirina çalakiyên xwe di gişt waran de 
ye û ji bo yekgirtina wan çalakiyan bi giştî, 
me biryar daye hevgirtineke berfireh heya 
sala 2015'an, bi armanca çareserkirina tund û 
tûjiya li dijîjinan, pêk bînin. 

Ban Ki Moon zêde kir û got ku tekoşîn ji bo 
jordebirina asta têgihîştinên giştî, pêkanîna 
vîna siyasî û pêşkêşkirina rêyên çareseriyan 
baş ji bo welatên cîhanê derheq ji holê 
rakirina tund û tûjiya li dijî jinan, di halê 
encamdanê de ye, lê hêj zaf kar û xebatên 
me mane da ku pirsa han bê çareserkirin û 
tund û tûjiya li dijî jinan ji nav here. 

S iyaset, peyvek erebî ye. Tê 
wateya perwerdehî û şardekirina 
dîkan. Beramberî peyva polîtîka ya 
ku ji zimanê yewnanî hatiye dariştin 
ku tê wateya pirerûyî ( 
pirerengî/piredengî/pirealîtî.) Her wiha wekî 
mebesta ku mirov bigihîje mexsed û 
armanca xwe; an jî wekî şêwaza tevgerên 
mirov ên ku wî/wê ber bi riya hedefa 
wî/wê vedike, tê navandin. Belê mixabin 
siyaset û polîtîka jî ji wate û armanca xwe 
pir bi dûr ketine û wekî bingeha durûtî, 
alozî, tundî û dubendiyê. 

Siyaset, li ser rûyê dinê wekî hêzeke 
diyarker xwe li ser tevê mirovahiyê dide 
ferzandin. Di bingeha bûyer û qewamên 
têkel û tevlîhev de, siyaset roleke pir mezin 
dileyîze. Siyaset, li şûna ku kêşe û arîşeyên 
mirovahiyê çareser bike, pirsgirêkên dinê 
kûrtir û girantir dike. Ji bo wê, îro ro siyaset 
ne wekî deriyê çareseriyê, wekî kilîda 
hemû pirsgirêkan derdikeve pêş. 

Şer û pevçûn, xwekuştin û hevkuştin, 
girtin, darizandin û dardekirin û hwd. Hemû 
bûyerên ji sêrê, ji hêla siyaseta îroyîn ve 
pêk tên û wekî tiştên asayî û sêrê têne 
pejirandin. Sedem û encam, eger û hincet, 
mexsed û armanc çi dibe bila bibe, tu kes 
nikare vê yekê wekî tiştekî rewa û mafdar 
bibîne û xwe jê pak bike. Der barê 
pirsgirêkên dinê de, hemû mirov -dîn û 
zarok ne tê de- bi qasî hevdu berpirsiyar û 
gunehkar in. Lewre pest û stembariyên ku 
pêk tên hemû li ber çavên mirovahiyê pêk 
tên. Ji ber ku ev bûyerên neyînî ji hêla 
mirovan ve pêk tên û dîsa çareseriya wan 
di destê mirovan de ye, çendî ku xisarê 
didin tevê mirovahiyê jî, her kes hevpar û 
tawanbarê van gunehan e. 

îro di bin sîwana çek û bombeyan de aştî 
û aramiya mirovahiyê tê sabotekirin. 
Çareseriya pirsgirêk û arîşeyên cîhanê 
hemû bi şêwazên tund têne manîkirin û 
astengkirin. Li şûna rêz û hezkirinê, kîn û 
nefret û dijminahî tê derpêşkirin. Li şûna 
jiyanê mirin tê afirandin. Li şûna avakirinê, 
rûxandin pêk tên. 

Êdî, tu kes guh nade dengê aştî û 
biratiyê. Dengê ku heye jî, tê tepisandin û 
fetisandin. Kesên ku jiyana xwe li ser şer û 
pêvçûnên rojane didomînin, bûne rêveber û 
rayedar. Fitnebaz û xêrnexwaz bûne serkêş 
û pêşengên dinê. Şerûd û şerxwaz 
xwedêgiravî bûne aştîxwazên cîhanê. 
Çewsîner, stemkar, zorker bûne qaşo bûne 
demokratên gerdûnî. Nezan û xizanên 
zanînê bûne ramyar û ramanwer dinê. 
Hemû serwer û stembar bûne yek; dest 


dane hevdu û li hemberî mirovheziyê ber 
girtine. Dixwazin tevê mirovahiyê di nav vê 
pergala xwe ya stembar de bieciqînin û vê 
atmosfera reş û tarî li wan bînin hev. 

Mirov, bi saya mirovên têkoşer û 
afirîner gellek derfet û serkeftinên girîng bi 
dest xistine. Pîşe û xebatên ku mirov bi 
dest xistine jî gellek caran ji hêla derûnî û 
jîrayî ve dibin bingeha aramiyê. Merc û 
derfetên ku jiyana mirov bextewar dikin, 
pêkan bûne. 

Bêguman siyaset û têkoşneke baş, 
standarda jiyanê bilindtir û behreyên mirov 
ên ku bûyer û rastîniyên jiyanê baş rave 
dike, mikûntir dike. Siyaseteke baş, 
rastîniya navbera bûyeran, dîtina têkilî û 
girêdan û rêgezan bi dest dixe. Siyaseteke 
baş, derfeta arastebûna afirînerî 
hilberîneriya ramîn û hizirîna mirov jî pêk 
tîne. Fikrên qalibgirtî û neguherbar ên ku di 
mêjiyê mirov de hatine bicihkirin, ji holê 
radike. 

Cihê ku zanîn û zanistî lê tunebe, dê 
mirov qîma xwe bi nezanî û xeşîmiya xwe 
bîne û dê hemû cehd û behreyên xwe di 
riya tiştên nebaş de serf bike û bi kar bîne. 
Ev tiştekî ji sîrî û bi ser re ye. Jiholêrakirina 
tiştên bêkêr û bêrê, ancax bi perwerdehiya 
siyaseteke zanistî ya bi rêk û pêk, pêk tê. 
Zanîn, pêkanîna afirandina ku cudayetiyê 
diafirîne ye. 

Armanca siyaseta rastîn ew e ku mirovan 
ji hêla sincî, hestî û cestî ve pêş ve bibe. û 
derûnî û hişmendiya wan bi awayekî 
ahengdar têkûz bike. Siyaset ji bo ku 
karakterekî têkûz û ramîneke azad û zanistî 
bi mirovan re bigihîne pêk tê. Mirovên ku 
bi awayekî rastîn siyasetê dikin, divê ne bi 
hestyarî, bi berpirsiyarî tevdigerin. Divê 
xwediyê nêrîneke berfireh û gerdûnî bin; û 
rêz û hurmetê bidin mafê mirovan. Divê 
avakar, berhemdar, çêker û afirîner bin. 

Divê mirovên siyasetmedar û 
perwerdekirî, berpirsiyariyê di ser her tiştî 
re bibînin. Divê li şûna ku fedakariyê 
bixwazin, ew bi xwe fedakariyê bikin. Divê, 
li şûna ku li benda başiyê bin, ew bi xwe 
başiyê bikin. Divê li şûna ku bi hêviya 
pêkhatina rastiyê tevbigerin, ew bi xwe 
arasteyî rastiyê bibin. Divê li şûna ku mirov 
pê re pêwendiyê deynin, ew bi xwe bibin 
kiryarên pêwendiyê. 

Bi kurtayî, divê siyasetmedar, ji her 
kesî duristir, têkoşertir, wêrektir û 
bibiryartir be. Nexwe, mirovahî tu car 
nikare îflehî xwe bibe û xwe ji van arîşe û 
pirsgirêkn heyî reha û rizgar bike. 


ÇAND U HUNER 


Kaniya He/bestan 


Ez 

Xizan Şîlan -Stockholm 


ne jiyam 
ne jî mir im 

di wêraniya zaroktiya xwe de 

derbederim 

Cîhan 

penihî dilê min 
ez 

li ser axa welatê xwe 

hê penaber im 

dem û heyam 

di rûyê ciwaniya min de 

kal û pîr bûn 

pêşeroj 

di qilfa gumaneke tehl de 

digindire 

li nav okyanûsê 

giraveke bêkes im 

li çolistana giyanê xwe 

hesretkêşê 

dilopek baranê me 

ax û nalîn 

bedbextiya min 

ji telpa ewran 

û tenetiya min 

ji dîmenên qelebalixan 

bipirsin 

ez 

rêwiyê herika demê me 
di leyistika satrancê de 
wezîrê berxwedanê me 
li siya jana xerîbiyê 
dostan berhev dikim 
şev 

hêsirên dergûşa dil 
di qef esa xwe de 
vedişêre 
li rojan 
xewa xwe 

li xilmaşkiya çavên xewê 
radizênim 
kul û keder 
êş û keser 
fotokopiya temenê \ 
li reşetariya şevê 
siya bijangên 

ÇAND Û HUNER 


Bîranîna Ahmet Kaya 


Gabar Çiyan 


^ ro salvegera mirina hunermendê 

T kurd, dengbêjê hêja Ahmet Kaya 

A ye. Dilê wî 7 sal berê, ji ber êş û 

kulên li sirgonê û dûriya welêt, ji ber 
neheqî û hovîtiya tirkên nijadperest, 
rawestiya. Kaya li Parîsê çûbû rehmetê. 

Roja 10'ê Şibata 1999'an Komela 
Rojnamevanên Magazînî xelatên xwe yê 
toreyî belav dikir. Ahmet Kaya di dema 
xelatbelavkirinê de beyanek belav kiribû. Di 
beyana xwe wisa gotibû: "Ez dixwazim 
stiranên kurdî bistirim û klîbên kurdî 
bikşînim". 

Piştî beyanê, Kaya bû hedefa linçkirinên 
organîzekirî. Neteweperest û dewleta tirk bi 
hişkî çûn ser wî. Zilm û zora li ser wî piralî 
bû û ew mecbûr ma ku derkeve derveyî 
welêt, û li welatê xerîbiyê bijî. 

Xanima Ahmed Kaya Gulten Xatunê, li ser 
goristana Ahmet Kayayî dîtinên xwe ji bo 
BIANET'ê wisa anî zimên: 

"Ji dema ku Ahmed Kaya çûye rehmetê û 
hetanî neha li Tirkiyê çi guhertin, ji awira 
demokrasiyê ve nebûye. 7 sal di ser mirina 
wî re derbas bû. Çi guhertin li Tirkiyê li ser 
Pirsgirêka Kurd- ku Ahmet Kaya jî ji ber wê 
pirsê hatibû sirgonkirin, pêk nehat. 7 sal ji 
hinek kesan re dikare weke demek kin bê 
dîtin. Dema mirov bala xwe dide wan salên 
derbasbûyî, dikare bêje ku, ji bo pêwîstiya 
vî welatî, ji bo aşîtî û pêkanîna atmosferek 
demokrasiyê çi pêşketin çênebûye". 

Ahmed Kaya digo: Axaftina bi zimanê xwe 
û jiyaneke bi çanda xwe mafên mirovan 
yên xwezayî ne. Çi kes nikare van mafan 
bide an jî ji destê mirovan bigire. Dema 
mirov dest bavêje wan mafan, mirov dikeve 
dijî demokrasiyê. Pêkanîn û guhertinên 
sembolîk û şiklî çi fêdeya xwe ji çi kesan re 
tune ye û gavên wisa çi heyecanê nade 
kurda. 

Ahmet Kaya ji ber xwedîderketina li 
stiranên kurdî, bi xetera linckirinê hate 
beramberî hev. îro jî polîtîka linçê didome, 
rapêçana wê tê dîtin. Kesên ciwan ji ber ku 
tîşortên bi wêneyên Ahmet Kaya li xwe 
dikin, dikevin ber êrîşa û linçkirinan. 
Linçkirin, ne ku tenê berê xwe li Ahmet 
Kaya û kurda ye. Linç, di civatê de bûye 
çand û rêvebir, bi dîtinên fermî linçkirinê 
weke karek e pîroz didin nîşandan. Lewma 
li ser pirsê gellek kar dikeve ser milê 
medyayê. 

Ahmet Kaya kî ye 

Li bakurê Kurdistanê, li bajarê Melatyayê 
di sala 1957'an de hate dinyê. Dibistana 
seretayî li bajêr xwend. Di 9 saliya xwe de 
dest bi xebata muzîkê kir. Bi malbata xwe 
re, bar kir û li Stenbolê bicî bûn. Piştî 
xwendina navîn, bi şêweyekî profesyonel 
dest bi xebata muzîkê kir. "Negrî bebeka 
min", albûma wî a pêşî ye. Albûma wî bû 
qûrbana sansûrê. Lê bi rêya çapemeniyê 



belav bû û xelk, lê xwedî derket. 

Di dema cunta leşkerî a salên 801 de, bi 
deng û tembura xwe bû dengê kul û kesera 
xelkê. Hetanî sala 901 bi muzîka protestoyî 
daket. Piştre ji awira pirsgirêka kurd ve 
xebata xwe birêve bir. Her albûma wî piralî 
belav bû û hat firotin. "Stiranên min ji bo 
çiya ye", bi şêweyekî legal bi qasî 3 
milyonan hate belavkirin/firotin. 

Hinek ji albûmên wî ev in: Acilara 
tutunmak, Aglama bebegim, Şafak tûrkiisû, 
An gelir, Yorgun demokrat, 

Başkaldiriyorum, Resitaller 1, iyimser bir 
gûl, Resitaller 2, Sevgi duvari, Başim 
belada, Dokunma Yanarsin, Tedirgin, 
Şarkilarim Daglara, Beni bul, Yildizlar ve 
yakamoz, Dosta dûşmana karşi û 
Hoşçakalin gözûm... 

Piştî beyana xwe ku dixwaze albûmek 
kurdî çêbike, li dijî wî dawe hatin vekirin, 
rêya dadgehê hate vekirin. Ahmet Kaya 
mecbûr bû derkeve derveyî welêt. Kaya di 
sala 2000 de li Parîsê çû rehmetê û li 
goristana "Pere La Chaise" hate bicîkirin. 
Ahmet Kaya di dilê gelê Kurd de dijî. 

"Kanî diherikîn" di albûma wî a dawî 
de cî girt 

Kanî diherikîn 
Karwan diçûn 
Tişt nema li dû 
Hêvî ar û dû 
Û bayê gerok 
Ji xew rakirin 
Bîrhatinên kûr 
Çavê te yî girî 
Lêvê te yî gezo ax ax 
Karwan diçe zû 
Şarê min î dûr 
Bêje bav û dê 
Yara çav li rê 
Ezê bêm, bêm û bêm 
Wê bête ew roj 
Axaftina wî a li Sorbonê 

Axaftina Ahmet Kaya, ya di sa/a 1999'an 
de ii Parîsê di civîna bi navê Mafên Mirovan 
a Zanîngeha Sorbonê hatibû kirin, ji 
ahmetkaya.com ê hatiye girtin: Merheba; 


Ez mirovekî wisa me ku hemû jornasname 
û jêrnasnameyan red dikim. Tu sînoran nas 
nakim û xwe aîdî tu derî nabînim. Ez 
stranan dibêjim û bi milyonan mirov li 
stranên min guhdarî dikin. Ji gellek dozên 
ku der heqê min de hatine vekirin, ez têm 
darizandin û dixwazin gellek cezayê hepsê 
bidine min. Sûcê min jî ev e, ku min gotiye, 
ez bi eslê xwe kurd im û min xwestiye bi 
zimanê kurdî stranekê bibêjim. Ez bawer 
dikim ku ev kurteagahîji bo ku hûn 
bikaribin min û welatê ku dixwaze min 
darizîne nas bikin, bes e. 

Ez îro pê serbilind im ku ez di nav van 
axivkerên hêja de me. Ji dûr ve jî be, ez 
dizanim ku ew bi fikr û nêzîktêdayînên xwe, 
vê çax û serdema me rast analîz dikin. Ez 
bawer dikim ku, civîn û guftugoyên wiha, 
dê rê li ber mirovatiyê vekin. Ez hestan 
diafirînim, axivkerên rêzdar jî fikran 
diafirînin... Ez dizanim ku pêwîstiya me bi 
hev heye û heta ku sernavê rojevê 'mirov' 
û pirsgirêkên mirovan be, ev dê wiha be. Bi 
destûra we, wekî mirovekî hestafirîndêr ez 
dixwazim derheqê mijara civînê de fikrên 
xwe bi kurtayî bi we re parve bikim. 

Weke her mirovekî ku pêwîst bike ku ez jî 
bi nasnameyeke çandî bêm nasîn, ez 
hemwelatiyekî Komara Tirkiyeyê yê bi eslê 
xwe kurd im. Li gorî min kurd Sinderellaya 
Komara Tirkiyeyê ya 75 salî ne. Di 
domahiya van 75 salan de hin gotinên ku 
kurd bi tirkî hîn bûne ev in: Neteweyeke bi 
navê kurd nîn e, zimanekî bi navê zimanê 
kurdî nîn e, çandeke bi navê çanda kurdî 
nîn e, Xwezî bi Wî ku Dibêje Ez Tirk im... Lê 
li vir çi axivker çi jî hûn wekî guhdar, haya 
we ji hebûna neteweyeke wiha heye û hûn 
vê neteweyê û çanda wê dinasin, ez ji vê 
bawer dikim. Vê dîtina fermî ya ku ev 75 
sal in neguheriye, kiriye ku du gelên bira 
(gelê kurd û tirk) gellek êşan bikişînin. 

Li rojhilatê Tirkiyeyê di van pazdeh-bîst 
salên dawiyê de li qehwexaneyên ku gel lê 
rûdine, bi îmzeya Rêveberiya Awerte, 
nivîsên wekî "Li vir bi kurdî axaftin qedexe 
ye" hatine daleqandin. Herî zêde bi saya 
van kirinên derî aqil û înkarkirina vî gelî, 
şerê li vê herêmê ev qasî domiyaye. 

Beriya çendekê li Meclîsa Tirkiyeyê 
mebûsekî, di nav zimanên ku ew dizane de 
kurdî jî got, li ser vê yekê mebûsên 
muhafazakar rabûn ser piyan. Ku dewlet li 
hemberî zimanekî ku bi milyonan kes pê 
diaxivin helwesteke wiha bigire, ma dikare 
zimanê kurdî ku nîşaneya hebûna kurdan e 
û maf û dewlemendiyên xwe biparêze? 

Suleyman Demîrelê ku niha serokkomarê 
Tirkiyeyê ye, dema ku di sala 1991'ê de bi 
serokê demokrat sosyal Erdal înonu re 
çûbû rojhilata Tirkiyeyê got, "Em rastiya 
kurdan qebûl dikin". Piştî wê rojê bi neh 
salan, ez herî baş dikarim xwe wekî 
nimûneya pêşketina rewşê bidim. Ji ber ku 
min xwest ez bi zimanê xwe yê zikmakî yê 
ku ez pê nizanim û hema ji roja roj de 

Dom di rûpela 6'an de 

Sînem Bedirxan: 

“Bo Zimanê Standard Hêj Zû Ye” 


Hevpeyvîn / Dara NATIQ 

Xwendevanên hêja ên rojnameya Agirî, 
heyamek berî niha em haydar bûn ku Sînemxan 
û hevjînê wê yê nemir, Prof.Dr.Seiah Seduiah ku 
heyamê çend saian bûn di bajarê Bexdayê de kar 
û xebatên xwe yên siyasî û rewşenbîriyê 
dimeşandin, ii ser daxwaza Serokê Hikûmeta 
Herêma Kurdistanê bi yekcarî hatine Kurdistanê 
û ii bajarê Hewiêrê akincî bûn. 

Lewra me jî ew çende bi derfet zanî û em çûn 
xizmeta Sînemaxanê û me daxwaz jê kir ku 
derheq roia maibata Bedirxaniyan di bizava 
rizgarîxwaziya geiê Kurd de, bi Agirî re bipeyive. 
Wê jî bi vî awayê jêrîn bime re axivî. 
Xwendevanên birûmet niha jî kerem bikin em û 
hûn bi hev re vê hevpeyvînê bixwînin: 

S înemxan kê ye? 

Ez Sînem keça Celadet Bedirxan 
im. Min xwendina xwe li Şamê dest 

pê kir û dîploma zimanê Feransî li Bexdayê 
wergirt. Ez heyamê çend salan li bajarê 
Kerkûkê serokê Yekîtiya Afiretan(jinan) 
bûm. Ez li bajarê Bexdayê jî bo heyamê 
çend salan mamostayê dibistana 
"International"ê bûm. Ez bi zimanê Erebî, 
Feransî, Îngilîz û Kurdî re jî şareza me. 

Sînemxan em dizanin hûn ji malbata 
Bedirxaniyan in. Wan jî xizmetek 
mezin derheq jêhelbirina seha 
neteweyî, rewşenbîrî û wêjeya Kurdî 
kirine, ji kerema xwe hinek derheq 
rola malbata Bedirxaniyan ji 
xwendewanên me re bipeyive? 

Weke cenabê te kerem kir, ez dixwazim 
tiştekê bêjim, wê demê ku şer bû, 
Bedirxaniyan mêze kirin ku şer tu feydeyek 
nebû, gelê me roj bo rojê ji karwanê 
pêşkevtinê dûre dimîne, ji ber vê çendê 
dest bi xebata rewşenbîriyê kirin û yekemîn 
rojnameya Kurdî di sala 1898'an bi navê 
KURDÎSTAN ji aliyê Miqdad Medhed 
Bedirxan ve li Qahîrê hate weşandin. 

Ew rojname çawa û çend hejmar jê 
hate weşandin û pêşeroja wê çi jê 
hat? 

Kurdistan yekem rojnama Kurdî sala 
1898'an a Zayînîji aliyê mamê min Miqdad 
Medhed Bedirxan li Qahîrê û dûre jî ji aliyê 
birayê wî Ebdulrehman û Sureya 
Bedirxan ve hate weşandin. 

Ez rastî bêjim di warê Konolojî ve ne 
gellek baş im, lê bi baweriya min 30-31 
hejmar jê hate weşandin. Piştre bi sedema 
siyasî, madî û herwiha ji hevbelavbûna 
malbata Bedirxaniyan hate sekinandin. 
Flerwek hûn dizanîn Bedirxanî ji her çar 
aliyê dinyayê belav bûne. Helbestvanê 
mezin yê Kurd Şêrko Bêkes dibêje: "Yekem 
Enfa/a Kurdan ji Bedirxaniyan ve dest pê 
kir." 

Çima Bedirxaniyan destpêka xebat û 
tekoşîna xwe bi şoreşa rewşenbîriyê 
dest pê kirin? Wan çima xebata 


çekdarî nekirin armanca tekoşîna 
xwe? 

Ji ber ku dîtin şoreşên çekdarî feyde 
nekirin. Dîtin ku miletê Kurd di astê zanist û 
pêşveçûnê de gellek parve mane. Wan jî 
ders xwendibûn û dunya şopandibûn. Hizra 
wan digot ku hewce ye miletê Kurd bihê 
hişyarkirin. Lewra wan bo hişyarkirina 
netewa Kurd, xwendin û nivîsandin kirin 
armanca sereke a xwe. 

Sebebên jihevbelavbûna 
Bedirxaniyan ji welat çi bû? 

Ji ber meşandina siyasetên faşîstane yên 
dewleta Osmanî û Ataturk bo ser miletê 
Kurd û bi taybetî zext û givaşên siyasî bo 


ser Bedirxaniyan bi hegera xebata wan ya 
azadîxwazane, bû sedema Enfalkirina wan 
û ew malbat ji hev belav kirin. 

Hûn weke malbatek rewşenbîr û 
xwedî dîrokek pîroz di vî warî de, 
rewşa wêje û zimanê Kurdî bi giştî 
çawan dinirxînin? 

Bi baweriya min wêjeya Kurdî li gor salên 
berê pêşve çûye û ez vê çendê bi baş 
dinirxînim. Bi taybetî rastnivîsa latînî gellek 
kêr Kurdan e. 

Daxwaz dikim ku herkes vê çendê bike 
bingeh bo pêşxistina ziman û wêjeya Kurdî. 
Dema ku min rojnameya Agirî jî dît, gellek 
keyfa min hat, ji ber ku min zanî ku Kurdên 
me yên Rojhilat jî ev çende kirine bingeha 
xebata xwe ya rewşenbîriyê. 

Hûn çiqas hêvîdar in ku rastnivîsa 
Latînî a Kurdî bihê fermîkirin di nava 
çarparçên Kurdistanê de? 

Ez jî hêvî dikim ku di demek nêzîk de her 
çar parçên Kurdistanê bi awayekî fermî bi 
rastnivîsa latînî binivîsin. Ji ber ku latînî 


ÇAND Û HUNER 


hêsantir û serastir e û herkes bi rihetî jê 
fêm dike. 

Bi baweriya we asteng û arîşên 
pêşiya zimanê standard yê Kurdî çi 
ne? Gelo çima Kurdan heya niha 
nekarîne zimanek standard çê bikin? 

Bo zimanê standard hêj zû ye. Me berê 
dubendî hebû, mebesta min Kurdistana 
Başûr e. Hertim em di nava şer û pevçûnan 
de bûn, êdî em naxwazin dubendiya ziman 
jî çê bibe. Niha wextê hindê nîne. Dujminên 
me gellek in, ne wextê hindê ye ku em şerê 
ziman bikin. Bila carê em bizanin ku gelo 
dê çarenivîsa Kurdistana me ya Bakûr, 
Rojava û Rojhilat çi lê bê? 

Li gor dewlemendbûna zaravên 
Kurdî, bi hizra te dibe kîjan zarav bibe 
bingeha sereke a zimanê standard yê 
Kurdî? 

Zarava Kurmancî, ji ber ku piraniya Kurd 


bi Kurmancî diaxivin û bûna rastnivîsa latînî 
jî bi xwe hegerek e. 

Hûn heyamekê li bajarê Kerkûkê 
Seroka Yekîtiya Afretan bûn, ji 
kerema xwe ji me re bibêje ku ew 
Yekîtî kengê û çawan hate avakirin? 

Yekîtiya Afretan sala 1950'an hate 
avakirin, lê wextê em hatin îraqê, hevjînê 
min Endazyarê Petrolê bû, hemû demê em 
li Kerkûkê bûn. Sala 1970'an, em hatin 
Kerkûkê, wê demê min pêwendî bi PDK'ê û 
YNK'ê hebû. Yekîtiya Lawan û Qutabiyan 
hebû. Piştre ji min hate xwestin ku ez li 
Kerkûkê bibim Seroka Yekîtiya Afretan. 

Ya rastî xebata me wê derê baş dimeşiya. 
Kar û xebatên me yên herî girîng li ser 
malbatên şehîdan bûn. Me di warê 
jêhelbirina astê rewşenbîrî û perwerdehiyê 
de gellek xizmeta wan dikir. 

Gotina we ya dawî ji bo 
xwendewanên Agirî? 

Ji wan re dibêjim her bixwînin., 

xwendin kilîda serkevtinê ye. 



















Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



Di Sala 2007’an De 171 Rojnamevan 
Hatine Kuştin 

nstîtuya Ewlekariya 


Nûçeyan a Navneteweyî 
(INSI) ku navenda wê li 

Brûkselê ye ragihand ku îsal heta i 

niha 171 rojnamevan hatine 

kuştin. 

INSI diyar kir ku ji destpêka 

salên 1990-î heta niha, sala ku ; 

bl 

herî zêde rojnamevan têde hatine kuştin, îsal ango 2007 e. 


Li gorî daneyên INSI-yê 121 rojnamevan ji ber karên xwe bûne 
hingava êrîşan, 15 ji wan bi guleyên bêhemd, 34 ji wan di dema kar 
di qezayên trafîkê an jî qezayên balafirê de jiyana xwe ji dest da ne. 
Daxuyanî dide zanîn ku ji bo rojnamevanan cihê herî xeternak 
îraqe. Heta niha (sala 2007) li Iraqê 64 rojnamevan hatine kuştin. 
Serokê INSI Chris Cramer ragihand, ku ji sala 2000-î vir ve her ku 
diçe rojnamevan zêdetir têne kuştin û pêwîst e ew baştir bêne 
parastin. 

Hêjayê gotinê ye ku Sala par(2006) 168 kes hatibûn kuştin. 


îranê Yek Milyar Û Pênc Sed Milyon Dolar 
Pere Weke Alîkarî Da Serîlankayê 

L i gor Ajansên Nûçeyan, rejîma 
Komara Îslamî a Iranê yek 
milyar û pênc sed milyon dolar 

weke alîkarî daye welatê Serîlankayê. 

Ajansa Fransayê bi belavkirina 
raporekê eşkere kir ku Serkomarê 
Serîlankayê piştî vegeriyan ji îranê bo 
Serîlankayê ragihandî ye ku Komara 
Îslamî a îranê ji bo nûkirina jêrxana 
aboriya wî welatî û çêkirina palavgehên 

petrolê, ew pareye weke hevkarî daye Hikûmeta wî. 

Alîkarîkirina Komara Îslamî a îranê bi welatan û girûpên terorîstî 
yên navçeyê, di demekê de ye ku li gor serhejmariyan 60 ji sedê a 
xelkê îranê di bin hêla xizanî û birçîbûnê de dijîn. 



Gola Urmiyê 20 Salên Din Hişk Dibe 

L i gor nûçeyê "IranPressnews"ê, 

Gola Urmiyê ji ber domkirina rewşa 
niha heta 20 salên din hişk dibe û dê 

bibe zonga şor. Ferox Mescidî, Cihgirê 
Bername û Pilandanînê yê Parêzgeha 
Azerbaycana Rojhilat di civînekê di civînekê 
de ragihand: ''Bi hişikbûna Gola Urmiyê, 
bûyereke mezin a mirovî dê biqewime û di 
rewşa niha de, ev gole bûye gefek mezin bo 

ser jiyana derdorên xwe. 

Mescidî anî ziman ku 120 hezar hektar ji rûberê golê di çend salên borî 
de, hişk bûye û bûye zonga şor. 

Wî herweha da zanîn ku dê asta ava Gola Urmiyê ta çend salên din kêm 
bibe. Ew jî bi sedema wê ku qirar e heya sala 1400'ê Rojî(14 salên din) 
56 avbend û bendav li ser çemên ku ava wan dirije golê, bihên ava kirin. 
Lewre cîbicîbûna vê yekê, jiyana Gola Urmiyê dê bi dawî bîne. 

Navhatî ji ber neparastina rewşa jîngeha Gola Urmiyê ji aliyê rêxistinên 
berpirsiyar ên îranê ew rexne kirin û got: Derheq Gola Urmiyê nabe mîna 
zongên din tevbigerin û hewl û gavên encamdayî di çend salên borî heta 
niha ji bo rizgarkirina Gola Urmiyê jî gellek hêdî bûne. 

Li Temenê Yek Saliyê De Biheml E 


L Li Erebistana Seudî, 

zarokek ku hêj li jiyê yek 
saliyê de ye piştî 

vekolînan, derket ku pêgiran e û 
zarokek di zik de heye. 

Ya ku herî balkêş e û mirov 
heyrîgirtî dike eva ye ku zarok 
keç nine , jiber ku kur e !! 

Dr. Mihemed Elseqr derheqî vê 
meseleyê ku li devera Haîl a Şanişîn li Seudiyayê de hatiye pêş da 
zanîn ku eva haletek bê mînak e. 

Hêjayî gotinê ye ku çendîn nojdar heya niha seredana wî nesaxî 
kirine, lê heya niha ji halet û sedemên wê negihîştine. 

Bi Marê 6 Metrî Re Dirazêt 




Hingwîn Ji Bo Başbûna Birîn Û Şewitînê 

Gelek Bikar E 

^ Li gorî lîkolînek bizîşkî li 

Birîtanyayê, bi sedema hebûna çend 
madeyên parêzer li Hingiwîn ku di 
jinavbirina bakterî û mîkroban gellek 
bibandor in, eşkere bû ku Hingwîn 
madeyek gellek karîger û bi mifah e di 
çareserkirina birîn û şewitînê de. 

Li gorî lêkolîna han ji bo ku hingwîn, 
rola xwe di çareserkirina cihê şewitî de 
bilîze, divêt 3 hetalO rojan û her rojê jî 
du caran cihê şewitî yan birînê bi 

Hingiwîn bihê hisûn(terkirin). 

Hêjayî gotinê ye ku Hingiwîn bi dirêjiya sedsalên borî de wekî 
derman ji bo birîn û şewitînên hindur û derveyî leşê mirov bikar 
hatiye, lê di sedsala 20 an vir ve hêdî hêdî bikaranîna wê li wê 
derheqê de kêm bûye. 



Kurek 6 salî yê Kambocê bêy 
Marê 6 Metrî yê xwe, xew ji çavan 
nakeve. 

''Sambarît yon"ku navê marê xwe 
daniye Lakî, li vê derheqê de 
dibêje: Ez wekî xûşka xwe hez ji 
Lakiyê dikim û her ji ber wê ye ku 
hevalên min pexîlî û hesûdiyê bi 
min dikin. 

Ew Mare dema ku li gundê 
Sambarît Yon de hate dîtin, dirêjiya 
wê tenê 50 cm û 3 mehî bûye. 

Heya niha 3 car ew Mare ji aliyê 

Dayîk û bavê Sambarît Yon ve bo daristanê hatiye vegerandin, lê her 
3 caran jî Lakî vegeriyaye mala Yon. 

Dayîka Yon dibêje ku ev mare dikare nesaxan çareser bike. Eva bo 
6 salan diçe ku Yon û Lakî bihevre dirazên û wekî endamek ji malbata 
me ye. Em dibin hemamê û xwarinê jî jêre amade dikin 




































